**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2017-02-06** Nr. **TAR1-15**

Posėdis įvyko 2017 m. sausio 11 d. (15.30-17.00)

Posėdžio pirmininkė Rūtenė Morkūnienė (Marčiūtė), Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: dalyvių sąrašas pridedamas

DARBOTVARKĖ:

1. Dėl JRT narių delegavimo į jaunimo projektų vertinimo komisiją (pranešėja R. Morkūnienė (Marčiūtė)) (1 priedas)
2. Dėl Jaunimo projektų vertinimo komisijos patvirtinimo (pranešėja R. Morkūnienė (Marčiūtė))
3. Neformaliojo vaikų švietimo (NVŠ) krepšelio aktualijos Klaipėdoje (pranešėjos V. Valinskienė ir A. Stonkuvienė (Gedrimaitė))
4. Dėl 2016 m. Klaipėdos miesto jaunimo apdovanojimų (pranešėja Ž. Krikštaponytė)
5. Dėl nominacijos „Draugiška jaunimui savivaldybė“ (pranešėja R. Morkūnienė (Marčiūtė)) (2 priedas)
6. Kiti klausimai

1. SVARSTYTA. Dėl JRT narių delegavimo į jaunimo projektų vertinimo komisiją (pranešėja R. Morkūnienė (Marčiūtė))

Kalbėjo R. Morkūnienė (Marčiūtė), J. Činauskaitė-Cetiner, S. Žukauskas, A. Kovalenkaitė

Pirmininkė priminė, kad kiekvienais biudžetiniais metais sudaroma nauja Jaunimo projektų (toliau JP) vertinimo komisija, į kurią yra deleguojami 2 JRT nariai. Ji paprašė teikti kandidatūras į 2017 m. JP vertinimo komisiją. J. J. Činauskaitė-Cetiner informavo, kad gautas JRT narės Akvilės Stonkuvienės (Gedrimaitės), kuri nedalyvauja šiame posėdyje, prašymas (1 priedas) kelti jos kandidatūrą į JP vertinimo komisiją. JRT nariai vienbalsiai sutiko kelti jos kandidatūrą jai nesant. Pateiktos dar šios kandidatūros į JP vertinimo komisiją:

1. Rūtenė Morkūnienė (Marčiūtė),
2. Agnė Kovalenkaitė

Vyko balsavimas. JRT narių, dalyvaujančių posėdyje, balsų dauguma į JP vertinimo komisiją deleguojami šie asmenys:

1. Rūtenė Morkūnienė (Marčiūtė),
2. Akvilė Stonkuvienė (Gedrimaitė).

JRT nariai sutiko, kad stebėtojo teisėmis JP vertinime gali dalyvauti ir A. Kovalenkaitė

NUTARTA:

1. Į Jaunimo projektų vertinimo komisiją deleguoti:
2. Rūtenę Morkūnienę (Marčiūtę),
3. Akvilę Stonkuvienę (Gedrimaitę).
4. Į Jaunimo projektų vertinimo komisiją stebėtojo teisėmis deleguoti A. Kovalenkaitę

2. SVARSTYTA. Dėl Jaunimo projektų vertinimo komisijos patvirtinimo (pranešėja R. Morkūnienė (Marčiūtė))

Kalbėjo R. Morkūnienė (Marčiūtė), J. Činauskaitė-Cetiner

Pirmininkė priminė, kad kiekvienais biudžetiniais metais sudaroma nauja Jaunimo projektų (toliau JP) vertinimo komisija, į kurią yra deleguojami po 1 Klaipėdos m. akademinių reikalų tarybos (toliau - KMART) ir Kultūros, švietimo ir sporto komiteto (toliau – KŠSK) atstovą. Pirmininkė taip pat informavo, kad KMART ir KŠSK buvo išsiųsti raštai su prašymu deleguoti atstovus į 2017 m. jaunimo projektų vertinimo komisiją. Jaunimo reikalų koordinatorė informavo, kad KMART ir KŠSK savo atstovus deleguos artimiausiuose savo posėdžiuose, kurie atitinkamai vyks 2017-01-12 ir 2017-01-19.

Pirmininkė, atsižvelgdama į labai trumpus JP vertinimo komisijos sudarymo terminus, paprašė JRT narių suteikti jai įgaliojimus, gavus raštus iš KMART ir KŠSK dėl atstovų delegavimo į 2017 m. JP vertinimo komisiją, jų kandidatūras teikti Klaipėdos m. administracijos direktoriui be atskiro JRT pritarimo.

NUTARTA:

1. Įgalioti JRT pirmininkę R. Morkūnienė (Marčiūtę), gavus atitinkamus dokumentus iš KMART ir KŠSK dėl atstovų delegavimo į JP vertinimo komisiją, teikti jų kandidatūras Klaipėdos m. administracijos direktoriui be atskiro JRT pritarimo.

3. SVARSTYTA. Neformaliojo vaikų švietimo (NVŠ) krepšelio aktualijos Klaipėdoje (pranešėja V. Valinskienė)

Kalbėjo V. Valinskienė, L. Skrupskelienė, R. Morkūnienė (Marčiūtė), J. Činauskaitė-Cetiner

Pranešėja pristatė neformaliojo vaikų švietimo (NVŠ) krepšelio aktualijas Klaipėdoje: NVŠ tiekėjų ir programų skaičių, įdomiausias programas, programose dalyvaujančių vaikų skaičių, iššūkius ir lūkesčius. JRT nariai uždavė keletą klausimų šia tema.

NUTARTA:

1. Informacija išklausyta

4. SVARSTYTA. Dėl 2016 m. Klaipėdos miesto jaunimo apdovanojimų (pranešėja Ž. Krikštaponytė)

Kalbėjo Ž. Krikštaponytė. Ji priminė, kad . Klaipėdos jaunimo organizacijų asociacija „Apskritasis stalas“ (toliau - KLAS) organizuoja Klaipėdos m. jaunimo apdovanojimus, kurių ceremonija numatyta 2017-01-20. KLAS yra sudaręs nominacijų sąrašą, į kurį jaunimo organizacijos siūlo savo kandidatus. KLAS atrinks po 3 daugiausiai taškų surinkusius kandidatus į kiekvieną nominaciją ir teiks juos JRT. JRT savo posėdyje turėtų išrinkti geriausius kandidatus ir patvirtinti galutinį – nominacijas laimėjusių asmenų sąrašą. Tikimasi, kad toks sąrašas JRT el. paštu galėtų būti pateiktas iki 2017-01-19. Pirmininkė pasiūlė šiuo klausimu atskirai nesirinkti, o padaryti elektroninį JRT posėdį, kai tik KLAS pateiks jaunimo nominacijų ir kandidatų sąrašą. JRT nariai šiam siūlymui vienbalsiai pritarė.

NUTARTA:

1. Informacija išklausyta
   1. Įpareigoti Klaipėdos miesto savivaldybės jaunimo reikalų koordinatorę J. Činauskaitę-Cetiner, gavus iš KLAS kandidatų į jaunimo nominacijas sąrašą, suorganizuoti elektroninį JRT posėdį
   2. Elektroninio JRT posėdžio pagrindu KLAS el. paštu pateikti parvirtintų kandidatų į jaunimo nominacijas sąrašą.

5 SVARSTYTA. Dėl nominacijos „Draugiška jaunimui savivaldybė“ (pranešėja R. Morkūnienė (Marčiūtė)) (2 priedas)

Kalbėjo R. Morkūnienė (Marčiūtė), J. Činauskaitė-Cetiner, L. Skrupskelinė, Ž. Krikštaponytė, A. Kovalenkaitė

Pirmininkė priminė, kad LR Socialinės apsaugos ir darbo ministerija kartu su Jaunųjų profesionalų programa „Kurk Lietuvai“ organizuoja konkursą, kurio metu bus renkama „Draugiška jaunimui savivaldybė“ (3 priedas). Tuo tikslu jaunimo reikalų koordinatoriui būtina užpildyti klausimyną kartu su JRT nariais ir tai turi būti nutarta JRT posėdyje.

Ž. Krikštaponytė informavo, jog kartu su jaunimo reikalų koordinatore J. Činauskaite-Cetiner jau analizavo anketos klausimus, kurie yra 36 ir jie pakankamai sudėtingi.

Tarp JRT narių kilo diskusija, ar iš viso tikslinga dalyvauti šiame konkurse, nes reikalinga informacija iš įvairių Klaipėdos m. savivaldybės skyrių. Didžioji dauguma JRT narių išreiškė poziciją, kad dalyvavimas yra būtinas, siekiant parodyti, jog Klaipėda siekia ateityje tarpti draugišku jaunimui miestu ir tai būtų puikus atspirties taškas.

Pirmininkė pasiūlė sudaryti darbo grupę, kuri būtų įpareigota kartu su jaunimo reikalų koordinatore užpildyti klausimyną ir pateikti visus reikalingus dokumentus šio konkurso organizatoriams. Į darbo grupę pasiūlyti šie JRT nariai:

1. J. Činauskaitė – Cetiner;
2. R. Morkūnienė (Marčiūtė);
3. Ž. Krikštaponytė;
4. A. Vaičekauskienė;
5. A. Kovalenkaitė.

Taip pat į darbo grupę pasiūlytas KLAS atstovas Audrius Paulauskas.

Pasiūlyta, jog sudaryta darbo grupė iki 2017-01-18 surenka iš atsakingų Klaipėdos m. savivaldybės skyrių informaciją, susijusią su anketos klausimais. 2017-01-19 ši darbo grupė el. paštu pateikia savo siūlomų atsakymų ir jų vertinimo projektą kitiems JRT nariams. Jaunimo reikalų koordinatorė iki 2017-01-20 suorganizuoja elektroninį JRT posėdį, kuriame sprendžiamas klausimas dėl pateiktų anketos klausimų atsakymų vertinimų. Gavęs pritarimą iš JRT, jaunimo reikalų koordinatorius atsakymus ir reikiamus dokumentus pateikia ministerijos rašte nurodytoje nuorodoje.

NUTARTA:

1. Dalyvauti LR Socialinės apsaugos ir darbo ministerija kartu su Jaunųjų profesionalų programa „Kurk Lietuvai“ organizuojamame konkurse „Draugiška jaunimui savivaldybė“

2. Sudaryti darbo grupę:

1. J. Činauskaitė – Cetiner;
2. R. Morkūnienė (Marčiūtė);
3. Ž. Krikštaponytė;
4. A. Vaičekauskienė;
5. A. Kovalenkaitė;
6. A. Paulauskas

3. Įpareigoti sudarytą darbo grupę:

1) iki 2017-01-18 surinkti iš atsakingų Klaipėdos m. savivaldybės skyrių informaciją, susijusią su anketos klausimais;

2) 2017-01-19 pateikia el. paštu savo siūlomų anketos atsakymų ir jų vertinimo projektą kitiems JRT nariams.

3. Įpareigoti Klaipėdos miesto savivaldybės jaunimo reikalų koordinatorę J. Činauskaitę-Cetiner, iki 2017-01-20 suorganizuoti elektroninį JRT posėdį, kuriame būtų priimtas sprendimas dėl darbo grupės parengto atsakymų ir jų vertinimo projekto.

4. Įpareigoti Klaipėdos miesto savivaldybės jaunimo reikalų koordinatorę J. Činauskaitę-Cetiner, JRT nariams pritarus darbo grupės parengto atsakymų ir jų vertinimo projektui, iki 2017-01-20 užpildyti anketą ir pateikti visus su tuo susijusius dokumentus ministerijos rašte nurodytoje nuorodoje.

6. SVARSTYTA. Kiti klausimai.

* 1. Dėl 2017 m. JRT prioritetinių veiklos krypčių (pranešėja R. Morkūnienė (Marčiūtė))

Kalbėjo R. Morkūnienė (Marčiūtė). Informavo, kad iki 2017-01-31 JRT nariai el. paštu siųstų savo pasiūlymus dėl 2017 m. JRT prioritetinių veiklos krypčių. Paprašyta, kad JRT sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė, išsiųstų JRT nariams prašymus ir priminimus dėl šio klausimo.

* 1. Dėl Europos jaunimo sostinės 2020 (pranešėja J. Činauskaitė-Cetiner)

Kalbėjo J. Činauskaitė-Cetiner, S. Žukauskas, A. Vaiginis. Informuota, kad Klaipėdos m. savivaldybė yra nusprendusi teikti paraišką nominacijai „Europos jaunimo sostinė 2020“ (toliau – EYC 2020). Jaunimo reikalų koordinatorė taip pat informavo, kad tuo tikslu bus organizuojami susitikimai su atskiromis jaunimo grupėmis, siekiant išsiaiškinti jų problemas ir identifikuoti iššūkius, kuriuos būtų galima spręsti 2020 metais. JRT nariai buvo paprašyti aktyviai prisidėti prie šių diskusijų. A. Vaiginis buvo įpareigotas iki 2017-01-26 surinkti informaciją iš Vilniaus ir Kauno kolegų, kurie turėjo patirties jau teikiant tokią paraišką. S. Žukauskas įpareigotas dalyvauti jaunimo susitikimuose, kuriuose bus diskutuojama dėl EYC 2020 vizijos ir veiklų.

|  |  |
| --- | --- |
| Posėdžio pirmininkas | Rūtenė Morkūnienė (Marčiūtė) |
|  | |
| Posėdžio sekretorius | Jurgita Činauskaitė-Cetiner |